ת"א 40110-01-15 ואתורי נ' עיריית ראשון לציון ואח' - פסקדין
מיקומך באתר: עמוד ראשי >> חיפוש פסקי-דין >> ת"א 40110-01-15 ואתורי נ' עיריית ראשון לציון ואח'
ת"א 40110-01-15 ואתורי נ' עיריית ראשון לציון ואח'
40110-01-15
אברהם ואתורי
בפניי בקשות הדדיות לגילוי מסמכים.
בהתייחס לבקשה 10: ככל שהנתבעות הצהירו מפורשות בצו גילוי מסמכים ספציפי כי מסמך כלשהו אינו ברשותם או בשליטתם אין לחייבם לייצר מסמכים יש מאין. במסגרת צו לגילוי מסמכים יכול בית המשפט לחייב בעל דין לגלות מסמכים קיימים אשר ברשותו או בשליטתו, אך אין לחייב בעל דין להפיק או לייצר מסמכים אלה.
על יסוד האמור לעיל, איני נעתר לבקשת התובע ליתן לנתבעות צו לגילו מסמכים.
בהתייחס לבקשה 16: על התובע למסור לנתבעות בתוך 7 ימים מסמכים א, ב, ד, ה, ו לבקשתן. ככל שטוען המשיב כי אין מסמכים אלו ברשותו, או קיימת מניעה או פטור שבדין מגילוי מסמכים אלו כגון חיסיון וכדו', יתכבד לפרט זאת מפורשות בתצהיר.
הצדדים יגישו עדויותיהם הראשיות בתצהירים לרבות תיק מוצגים וחוות דעת, באופן שמסמך אשר לא יוגש במועד, לא ניתן יהיה להגישו במועד מאוחר יותר. התובע עד ליום 31.1.17 עם העתק ישירות לב"כ הצד שכנגד ולתיק בית המשפט, ואילו הנתבעות עד ליום 31.3.17, גם כן עם העתק ישירות לב"כ הצד שכנגד ולתיק בית המשפט.
כל צד יגיש את תצהיריו ומוצגיו בסריקה לתיק האלקטרוני, ובנוסף יגיש עותק כרוך ומדוגל למזכירות בית המשפט. תיק המוצגים יהיה ממוספר באופן רציף ועקבי מתחילתו ועד סופו.
באם לא יוגשו תצהירי העדות הראשית ותיק המוצגים במועדים הנקובים בהחלטתי, ימחק אותו כתב טענות ללא פניה נוספת לאותו בעל דין.
כל צד יזמן את עדיו או את העדים שהוא מבקש לחקור.
הדיון לא ידחה בגין אי התייצבות של עד כלשהוא, מסיבה שלא תתקבל על דעתו של בית המשפט, ויובהר כי תצהירו של העד שלא יתייצב יוצא מהתיק, גם אם מדובר בתצהירו של בעל דין.